July 2018 - Kol Chesed HaTorah Blog
This week we begin the book of Deuteronomy or Devarim in Hebrew (Deuteronomy 1:1-3:22). John LudemannDir. Rel. Ed and History https://kolchesed.org/ Helpende Hand bied leiding vir entrepreneurs | Solidariteit Helpende Hand
Hoe meer mense in staat is om besighede te bedryf en ons hul besighede ondersteun, hoe sterker word ’n samelewing. Die bose afwaartse spiraal wat armoede veroorsaak, kan alleenlik omgekeer word met die skep van ’n vorm van vooruitgang en welvaart waar mense hulself en dié na aan hulle ophef.
In samewerking met Solidariteit Helpende Hand, bied Entrepreneurs Wizard twee afstandsonderrigkursusse aan vir opkomende entrepreneurs. Die een kursus is gemik op toetreders tot die mark wat ’n klein onderneming wil begin met beperkte kapitaal, en die ander ’n meer gevorderde kursus vir die bou van ’n intensiewe besigheid – hopelik iets wat in ’n latere stadium op die aandelebeurs gelys kan word, plaaslik en in ander lande. Laasgenoemde is ideaal vir ’n jongmens wat onseker is wat om te studeer of ’n afgestudeerde persoon met blink planne vir besigheid.
Studente ontvang hul onderrigmateriaal en werkopdragte vir die duur van die kursus weekliks elektronies en daar is ’n oop gespek in ’n kletskamer saam met medestudente en lektors om onderwerpe en interessanthede op ’n vasgestelde tyd een aand in die week te bespreek. Daar is ook geleentheid vir persoonlike kontak met seminare wat van tyd tot tyd aangebied word. So word ’n opkomende entrepreneur toegerus met al die boublokkies wat nodig is om die beste kans op sukses te kan hê.
Wat ons onderskei van ’n gewone kursus, is die besigheidsbegeleiding wat daarna plaasvind om die student te help met spesifieke probleme en uitdagings verbonde aan hul keuse vir ’n besigheid. Daar is mentorskapprogramme en netwerke waarby hulle kan inskakel sodat die opkomende sakepersoon nie in afsondering hoef aan te ploeter nie.
Die kort kursus duur 14 weke en die omvattende kursus 34 weke.
Vir meer inligting, besoek www.entrepreneurswizard.co.za.
Lukas Coetsee is die besturende direkteur van Entrepreneurs Wizard. Coetsee is ’n suksesvolle entrepreneur. Solidariteit Helpende Hand stuur vanjaar in Maart ’n entrepreneursprojek saam met Coetsee van stapel om armoede te verlig, verbreek en te voorkom.
← ŉ Teater vol bejaardes, looprame en krukke
Speelgoedbiblioteek bring vreugde vir arm kleuters →